recursal/SuperWikiNEXT-32B huggingface dataset:
Coordenadas: 41°55′N 45°29′L﻿ / ﻿41.917, -45.483

**Telavi** (en xeorxiano: თელავი) é a principal cidade e centro administrativo da provincia oriental de Xeorxia de K'akheti. A súa poboación conpónse duns 19 629 habitantes (2014). A cidade está situada a pé dos cerros de Tsiv-Gombori a 500-800 metros sobre o nivel do mar.

Historia
--------

### Orixes

Os primeiros descubrimentos arqueolóxicos de Telavi remóntanse á Idade de Bronce. Unha das primeiras contas de sobrevivir de Telavi é do século II d.C. polo xeógrafo grego Claudio Tolomeo, quen menciona o nome *Teleda* (unha referencia a Telavi). Telavi comezou a transformarse nun centro político e administrativo importante no século VII d.C.. Datos de interese sobre Telavi proporciónanse nos rexistros polo xeógrafo árabe Al-Muqqadasi do século X, que menciona Telavi xunto con cidades tan importantes do Cáucaso como Tblisi, Shamkhor, Ganja, Shemakha e Shirvan. Falando da poboación de Telavi, Al-Muqaddasi sinala que na súa maior parte compoñíase de cristiáns.

### Imperio ruso

En 1801, após que o Reino de Kartli-Kakheti fose anexionado polo Imperio ruso, Telavi perdeu a súa condición de capital. No século XIX a cidade recibiu o status de centro administrativo (uyezd) na gubernía de Tbilisi. Durante ese período, a economía da cidade baseábase principalmente en pequenas industrias (tintura de coiro, produción de cerámica, viño, etc...), o comercio e a agricultura. A poboación da cidade tivo a redor de 12.000 habitantes a finais do século XIX (incluídos 2.000 armenios, principalmente refuxiados do Imperio Otomán, e 10.000 xeorxianos étnicos).

Galería de imaxes
-----------------

* 
* 
* 
* 
* 
* 
* 
* 
*

Notas
-----

1. ↑  Энциклопедия Брокгауза и Ефрона (Brockhaus and Efron Encyclopedic Dictionary), Телав (Telav)

|  |  |
| --- | --- |
| Control de autoridades | 
* Wd: Q209009
* GeoNames: 7667581

 |
Coordenadas: 60°05′N 15°57′L﻿ / ﻿60.083, -15.950

|  |
| --- |
| **Concello de Norberg***Norbergs kommun* |
|  |
| Centro de Norberg |
|  |
| Escudo |
| **País** | Suecia Suecia |
| **Landskap** | Västmanland |
| **Condado** | Västmanland |
| **Capital** | Norberg |
| **Área e poboación** |
| **Poboación** | 5 642 habitantes |
| **Censo** | 2022 |
| **Área** | 447,7 km² |
| **Densidade** | 13,50 hab./km² |
| **Mapa** |
|  |
|
| **Outros datos** |
| **Web** | norberg.se |

**Norberg** é un concello sueco no condado de Västmanland. A súa capital é a localidade de Norberg e no mes de setembro de 2022 o municipio tiña unha poboación de 5 642 habitantes.

A paisaxe é montañosa e é rica en lagos e humedais. A superficie do concello está principalmente cuberta por morena cuberta de bosque. O leito rochoso ten grandes tramos de leptitas que conteñen minerais. A mineiría existía na zona dende a Idade Media, pero a principios da década de 2020 todas as minas estaban pechadas, dependendo a economía local da actividade de pequenas empresas.

Xeografía
---------

O concello limita cos municipios de Fagersta e Sala no condado de Västmanland, e cos de Avesta, Hedemora e Smedjebacken no condado de Dalarna.

### Topografía e hidrografía

Granito con grandes tramos de leptitas con minerais conforman a meirande parte do leito rochoso do concello. No leito rochoso hai tamén a presenza de calcaria que deu lugar a varias áreas con rica vexetación. O concello está cuberto principalmente por morena cuberta de bosque. A paisaxe é montañosa e hai moitos lagos e zonas húmidas, como a turbeira elevada de Bredmossen. A principais áreas cultivadas abertas atópanse nos vales do Svartån e Norbergsån.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-12-30.
2. ↑  "Folkmängd och befolkningsförändringar - Kvartal 3, 2022". *Statistiska Centralbyrån* (en sueco). Consultado o 2022-12-30.
3. ↑  "Norberg - Uppslagsverk - NE.se". *www.ne.se*. Consultado o 2022-12-31.

|  |  |
| --- | --- |
| Control de autoridades | 
* Wd: Q37404
* GeoNames: 2689450
* ISNI: 0000 0004 0434 701X
* MusicBrainz: ID
* OpenCorporates: 212000-2072
* OSM: 307885

 |
**Futuna** é unha illa da provincia de Tafea en Vanuatu. É a illa máis oriental do país. Foi formada pola elevación dun volcán submarino, cuxa última erupción foi no Plistoceno, polo menos fai 11.000 anos. Alcanza unha altura de 666 m. Ás veces chámase **West Futuna** para distinguila da illa de Futuna de Wallis e Futuna, na Polinesia francesa.

Hai 5 aldeas na illa de Futuna:

* Iasoa
* Ipao
* Matin'gi
* Napoua
* Mohoun'gha

A aldea principal é Mohoun'gha, no noroeste. Ipao, no nordeste, está xusto ao oeste do aeroporto. A illa conta con dez rexións: Iraro, Itapapa, Itapasiesi, Matangi, Matowei, Nabao, Nariari, Rakaoroa, Serinao e Tchinaroa. Os habitantes da illa teñen un estilo de himno canto, creado polos misioneiros do século XIX, o cal é característico entre as illas do Pacífico.

Notas
-----

1. ↑  "UNESCO - Culture". Arquivado dende o orixinal o 21 de outubro de 2016. Consultado o 29 de agosto de 2018.

Ligazóns externas
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***Futuna, Vanuatu Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q543031
* WorldCat
* VIAF: 1017148574339424430002
* GeoNames: 2136980

 |
**Sanma** é unha provincia ao sur do Pacífico pertencente a Vanuatu, ocupa a illa máis grande do arquipélago, Espírito Santo, localizada aprox. 2.500 km ao nordés de Sydney, Australia. O nome Sanma deriva das letras iniciais das principais illas de (Espírito) **SAN**to e **MA**lo.

Poboación
---------

Ten unha poboación de 45.860 habitantes e unha superficie de 4.248  km2. A capital provincial é Luganville. Outros centros de poboación inclúen Hog Harbour, Port Olry, Nakere, Ipaiato, Tasiriki, Tasmate e Malao.

O día provincial de Sanma celébrase o 23 de setembro anualmente. Todos os cidadáns de Sanma, incluídos os amigos, celebran esta ocasión especial onde se atopen no país ou no mundo.

Descrición xeral
----------------

A deputación provincial de Sanma é a encargada de xestionar os asuntos diarios da provincia. O consello elíxese cada catro anos, o partido que ten a maioría de escanos configura o goberno provincial. O xefe do goberno provincial é o presidente da provincia de Sanma. A sede da provincia está situada no centro da cidade de Luganville.

Os críticos culparan ao goberno provincial da mala xestión dos asuntos provinciais durante os últimos anos. Por exemplo, nos últimos anos, unha mala xestión culminara nunha cantidade considerable de litixios. Isto custoulle, polo tanto, unha fortuna ao concello en materia de honorarios legais. Un dos obxectivos declarados deste recente consello na provincia de Sanma é garantir a transparencia e o bo goberno.[]

Illas
-----

| Nome | Poboación | Superficie en km2 |
| --- | --- | --- |
| Aese | 0 | 8.29 |
| Aore | 556 | 58 |
| Araki | 140 | 2.5 |
| Bokissa | 56 |  |
| Illa Espírito Santo | 39,606 | 4,010 |
| Malo | 4,273 | 180 |
| Malokilikili | 19 |  |
| Mavea | 207 | 5.17 |
| Tangoa | 394 |  |
| Tutuba | 609 | 13.82 |
| Sakao | 0 | 4.48 |
| Urelapa | 0 |  |

Notas
-----

Referencias

1. ↑  2009 Census Summary release final Arquivado 21 de decembro de 2013 en Wayback Machine. - Goberno de Vanuatu

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sanma Modificar a ligazón no Wikidata*** |

Coordenadas: 15°20′S 166°45′L﻿ / ﻿-15.333, -166.750

### Ligazóns externas

  


|  |  |
| --- | --- |
| Control de autoridades | 
* Wd: Q740640
* GeoNames: 2134898
* OSM: 3765591

 |
Luís XVI coa súa ama de leite.
Unha **ama de leite**, **ama de cría** ou **nutriz** é unha muller que aleita a un lactante que non é o seu fillo. Hoxe en desuso na meirande parte de Occidente, o emprego de amas de cría foi común ata o século XIX para alimentar a nenos cuxas nais non podían ou non desexaban facelo.

Servizos
--------

O recurso dunha ama de leite podía estar motivado por razóns físicas, coma no caso de produción insuficiente de leite, en partos múltiples nos que unha soa persoa non pode satisfacer os requisitos da lactación, ou sociais; a profesionalización da lactación permitía á nai dedicarse a outras ocupacións, como era o caso, por exemplo, das elites romanas. Por outra banda, permitía acurtar o período entre embarazos, xa que o sistema endócrino inhibe normalmente a concepción mentres a nai está aleitando. Ademais, tamén permitía librarse dunha tarefa socialmente percibida como pouco axeitada polas clases superiores.

Noutras sociedades, a tarefa non estaba restrinxida ás profesionais, senón que era parte do coidado dos meniños compartido entre tódalas nais do grupo. A profesionalización da cría, en termos sociolóxicos, foi un dos medios que permitiu ás mulleres adiñeiradas liberarse do rol de coidado doméstico que caracteriza ó sexo feminino nas sociedades patriarcais.

A creación de fórmulas máis completas de leite en po, adaptado ó aparello dixestivo do neno, levou á desaparición da figura da ama de leite nos países desenvolvidos.

Notas
-----

1. ↑  Definicións no *Dicionario da Real Academia Galega* e no Portal das Palabras para *ama de leite*.
2. ↑  Definicións no *Dicionario da Real Academia Galega* e no Portal das Palabras para *ama de cría*.
3. ↑  Definicións no *Dicionario da Real Academia Galega* e no Portal das Palabras para *nutriz*.
4. ↑  Cabrera Espinosa, Manuel (2012). "La lactancia como profesión. Una mirada al oficio de nodriza". En Manuel Cabrera Espinosa, Juan Antonio López Cordero. *IV Congreso Virtual sobre historia de las mujeres*. Jaén: Asociación de Amigos del Archivo Histórico Diocesano.

|  |  |
| --- | --- |
| Control de autoridades | 
* Wd: Q472898
* BNCF: 878
* BNF: 11938614r
* EBID: ID
* GND: 4269947-2
* JSTOR: wet-nurses
* LCCN: sh85146322
* NKC: ph121699

 |
Escudo de Aabenraa.
**Aabenraa**, en danés **Åbenrå**, é o nome que recibe unha cidade dinamarquesa de 22 000 habitantes, capital do condado de Xutlandia do Sur na rexión de Nordslevig, situada no fiorde do mesmo nome. Literalmente, o seu nome significa "costa aberta", a forma dialectal propia é Affenrå. A cidade é un importante centro cultural da minoría alemá de Dinamarca. O xornal *Der Nordschleswiger* edítase aquí.

Historia
--------

Fundada en 1240, no 1335 o Duque de Valdemar concedeulle o título de cidade.  

En 1250 constrúese a Igrexa de San Nicolau.
En 1864 foi anexionada por Prusia, onde permaneceu ata 1920.

Economía
--------

O que primeiro foi unha pequena cidade de mariñeiros medrou ata se converter nun importante centro pesqueiro no XVIII e XIX, sendo actualmente o 7º porto pesqueiro de Dinamarca. Ademais é o centro comercial dunha rica rexión agrícola.

Demografía
----------

Evolución da poboación:

* 1980 - 21 172
* 1985 - 21 227
* 1990 - 21 463
* 1995 - 21 894
* 1999 - 22 050
* 2000 - 22 020
* 2003 - 21 979

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aabenraa Modificar a ligazón no Wikidata*** |

### Ligazóns externas

* Concello de Aabenraa
* Museo de Aabenraa
* Ximnasio alemán Arquivado 15 de decembro de 2007 en Wayback Machine.
* Der Nordschleswiger, xornal en alemán

|  |  |
| --- | --- |
| Control de autoridades | 
* Wd: Q154897
* WorldCat
* VIAF: 128990224
* EBID: ID
* GeoNames: 2625070
* GND: 4002401-5
* MusicBrainz: ID

 |
Para outras páxinas con títulos homónimos véxase: Provincias Unidas (homónimos).
Provincias Unidas do Río da Prata. Territorio efectivamente ocupado logo da Asemblea Xeral Constituínte e Soberana do ano 1813. O Gran Chaco e a Patagonia arxentina, habitados por indíxenas, formaban parte legalmente do territorio das Provincias Unidas.
**Provincias Unidas do Río da Prata** (en castelán *Provincias Unidas del Río de la Plata*) foi o nome utilizado polo Primeiro Triunvirato, constituído o 22 de novembro de 1811 para designar ao estado xurdido a partir da Revolución de Maio de 1810 en Buenos Aires, que suplantou ao vicerreinado do Río da Prata.

Este estado gobernouse inicialmente por autoridades provisionais en nome dos dereitos do rei Fernando VII de España, pero o 9 de xullo de 1816 proclamou a súa independencia absoluta de España e dos seus reis.

O nome apareceu por primeira vez no *Estatuto Provisional del Gobierno Superior de las Provincias Unidas del Río de la Plata a nombre del Señor Don Fernando VII*.

Aínda que este goberno reclamaba a xurisdición sobre todo o territorio do vicerreinado, non puido controlar a intendencia de Paraguai, que derivou na creación da República de Paraguai, e perdeu o control do Alto Perú despois da batalla de Huaqui en 1811, tras a cal a recuperación parcial do territorio variou segundo os vaivéns das incursións dos seus exércitos durante a guerra da independencia arxentina até que finalizaron en 1817; o Alto Perú trasformouse en Bolivia en 1825.

A guerra contra os luso-brasileiros e os conflitos con José Artigas deron lugar á perda do control sobre a Banda Oriental, que finalizou coa creación do estado independente do Uruguai en 1828.

Tras superar períodos de anarquía e guerras civís, as 13 provincias que aínda integraban a unión entre 1831 e 1832 agrupáronse no que se denominou *Confederación Argentina*, caendo en desuso a denominación Provincias Unidas do Río da Prata.

Porén, conforme ao artigo 35 da Constitución arxentina, o nome de Provincias Unidas do Río da Prata (*Provincias Unidas del Río de la Plata*) é un dos oficiais do estado nacional, xunto co de República arxentina (*República Argentina*) e o de Confederación arxentina (*Confederación Argentina*).

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Exemplo de carta outrogada: o Estatuto real de 1834.
Denomínase **carta outorgada** (en francés, "*charte octroyée*") a unha declaración do rei ou outro gobernante, non votada por unha asemblea representativa da nación, pola que manifestaba a primacía do seu poder e gobernaba os seus súbditos dunha forma absolutista, sen ningunha limitación. Supuña, de feito, unha pseudo constitución para o estado, posto que en troques de ser ditada polo pobo, a carta outorgada xurdía dun poder absolutista anterior, o rei, que outorgaba certos dereitos aos súbditos sen a súa intervención. Polo xeral, as cartas outorgadas eran moi restritivas en canto a dereitos e representatividade, e non se recoñece o principio de soberanía nacional nin da soberanía popular.

Exemplos de carta outorgada son a Carta outorgada por Lois XVIII en xuño de 1814 en Francia, a Carta Constitucional de Pedro IV de Portugal (29 de abril de 1826), o Estatuto Real de 1834 en España, o Estatuto Albertino en Italia e as Leis Fundamentais de Rusia de 1905, outorgadas por Nicolao II. En América pertence a este grupo o Decreto de Bases e Garantías emitido polo gobernante costarriqueño Braulio Carrillo Colina (1841), no cal se declaraba xefe vitalicio e inamovible.

Eran cartas que o rei manifestaba a primacía do seu poder e demostrábao facendo a regulamentación que a el lle pracía. Estas cartas desapareceron cando desapareceu o poder monárquico de vocación absolutista ou autoritaria, para ser substituídas por constitucións "pactadas" (como a francesa de Lois Filipe I de 1830, que pretendían ser un pacto entre a soberanía do monarca e a da nación), ou por constitucións liberais emanadas dunha asemblea constituínte.

En España, o Estatuto Real de 1834 foi a carta outorgada máis importante que houbo, na cal Martínez de la Rosa, liberal moderado, lle daba a entender ao pobo cal eran os seus propósitos no seu novo goberno, que estaba marcado por un ambiente de tensión e de continuas loitas fronte ao carlismo. A raíña rexente (María Cristina) apoiaba o Partido Moderado, xa que buscaba apoios fronte ao carlismo, pero non compartía os seus mesmos ideais.

Notas
-----

1. ↑  "La Charte octroyée". *www.devoir-de-philosophie.com*. Consultado o 2022-05-18.
2. ↑  "Definición y sinónimos de 'Carta otorgada'.". *diccionario.sensagent.com* (en castelán). Consultado o 2022-05-18.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carta outorgada*** |
**Mueang Bueng Kan** (en tailandés: เมืองบึงกาฬ; IPA: [mɯ̄aŋ bɯ̄ŋ kāːn]) é o distrito capital (*Amphoe Mueang*) de Provincia Bueng Kan, no nordeste de Tailandia.

Historia
--------

O distrito foi denominado orixinalmente Chaiburi (ไชยบุรี) e formaba parte da Provincia Nakhon Phanom. En 1917 foi reasignada en Nong Khai, e en 1939 era rebautizado como Bueng Kan.

No agosto do 2010, tras propoñerse separar a Provincia Bueng Kan de Nong Khai e publicarse o 22 de marzo de 2011 a Acta de Establecemento da Provincia Bueng Kan no diario oficial tailandés, o distrito converteuse na capital da nova provincia, denominándose Amphoe Mueang Bueng Kan.

Etimoloxía
----------

*Bueng* pódese traducir por "braña" e *Kal* e a forma tailandesa de Kali; que pode referirse a "negro" ou a "morte."

Xeografía
---------

Os distritos veciños son, empezando polo leste e seguindo as agullas do reloxo: Bung Khla, Seka, Si Wilai, Phon Charoen, So Phisai e Pak Khat, todos na provincia de Bueng Kan. Ao norte, tras o Mekong, encóntrase a provincia laosiana de Bolikhamxai.

Administración
--------------

O distrito divídese en 12 subdistritos (*tambon*), que se debullan logo en 131 lugares (*muban*). Bueng Kan é tamén un subdistrito municipal (*thesaban tambon*) que ocupa os *tambon* Bueng Kan e Wisit. Parte da área do subdistrito Wisit forma o subdistrito municipal de Wisit. Tampouco Kheng, Ho Kham, Khok Kong e Khai Si son subdistritos municipais que non cobren completamente os subdistritos correspondentes. O resto de subdistritos non teñen subdistritos municipais.

| Nº | Nome | Tailandés | Lugares | Pob. |
| --- | --- | --- | --- | --- |
| 1. | Bueng Kan | บึงกาฬ | 11 | 9,712 |
| 3. | Non Sombun | โนนสมบูรณ์ | 13 | 9,494 |
| 4. | Nong Kheng | หนองเข็ง | 11 | 6,571 |
| 5. | Ho Kham | หอคำ | 14 | 6,997 |
| 6. | Nong Loeng | หนองเลิง | 13 | 8,262 |
| 7. | Khok Kong | โคกก่อง | 9 | 6,660 |
| 10. | Na Sawan | นาสวรรค์ | 9 | 7,364 |
| 11. | Khai Si | ไคสี | 10 | 5,155 |
| 14. | Chaiyaphon | ชัยพร | 13 | 7,913 |
| 16. | Wisit | วิศิษฐ์ | 13 | 9,264 |
| 18. | Kham Na Di | คำนาดี | 8 | 4,830 |
| 19. | Pong Pueai | โป่งเปือย | 7 | 4,907 |

Notas
-----

1. ↑  Antes de ser separada de Nong Khai usaba o código 43140
2. ↑  "Lexitron Thai-English".
3. ↑  "Datos poboación 2010". Administración provincial. Arquivado dende o orixinal o 10 de setembro de 2011. Consultado o 09 de setembro de 2011.

Véxase tamén
------------

### Ligazóns externas

* amphoe.com
* bungkan.com

|  |  |
| --- | --- |
| Control de autoridades | 
* Wd: Q4985499
* GeoNames: 1611475
* WOEID: 1225086

 |
Unha vista desde Cumhuriyet Square e o monumento Utku
**Afyonkarahisar**, capital da provincia de Afyonkarahisar, Turquía.
Situada nas beiras dor río Akar a 1 034 m. 128 516 habitantes (2004). Localizada nunha encrucillada entre Esmirna, Konya, Ancara e Istambul, centro tradicional da maior rexión produtora de opio de Turquía.

Historia
--------

Xa o rei hitita Mursilis II construíu unha fortaleza na cidade.  

Coñecida como **Acroënus** ata o reinado do emperador bizantino León III, o que despois da súa vitoria sobre os árabes en 740 cambioulle o nome a **Nicopole** (*Cidade da Vitoria*).  

Os turcos Seljuk trocáronlle o nome para **Kara Hissar** (*Castelo negro*) por un antiga fortaleza situada sobre a rocha volcánica situada 200 metros enriba da cidade.  

Conquistada polo Sultán Bayezid I en 1392, perdeuna despois da invasión de Timur Lenk en 1402, en 1428 volveu de novo a poder dos turcos.  

Capturada polos gregos en 1920, serviu en agosto de 1922 como cuartel xeral de Mustafa Kemal, despois de 1923 forma parte da República de Turquía.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Afyonkarahisar Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q166824
* WorldCat
* VIAF: 2396159820938814000009
* EBID: ID
* GEC: 0000927
* GeoNames: 325303
* GND: 4203790-6
* MusicBrainz: ID
* OSM: 1263753

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Khotin** (ucraíno e ruso: Хотин; polaco: Chotim; romanés: Hotin) é unha cidade do oblast de Chernivtsi en Ucraína, situada a beira do río Dnister. No ano 2001 tiña 11.216 habitantes.

Historia
--------

Situada ao norte da rexión de Besarabia, a zona da actual Khotin foi sede dun núcleo urbano aparentemente dende o ano 1001, cando é mencionada por primeira vez unha poboación con este nome nos rexistros da Rus de Kíiv. Nos anos seguintes formou parte do principado de Galicia-Volinia, pero a decadencia deste estado desde comezos do século XIII permitiu que os monarcas de Polonia e Lituania impuxeran o seu poder sobre a rexión, ata que o Gran Ducado de Lituania o incorporou no 1351, só para cedelo en 1359 ao Principado de Moldavia.

En 1713, despois da Gran Guerra do Norte, foi anexionada ao Imperio Otomán. Malia iso, o Imperio Ruso, como nova potencia na rexión, apoderouse da cidade en tres ocasións ao longo do século XVIII. A partir de 1812 a cidade e a súa fortaleza pasaron definitivamente a mans de Rusia.

Entre 1915 e 1918 Jotín foi ocupado por forzas do Imperio Austrohúngaro con motivo da primeira guerra mundial, e a partir de 1918 integrouse no Reino de Romanía como o resto de Besarabia.

Do mesmo xeito que o resto de Besarabia, Khotyn foi anexionado á Unión Soviética tras un ultimato a Romanía o 26 de xuño de 1940, segundo o acordado entre o Terceiro Reich e a URSS no Pacto Ribbentrop-Molotov. Despois de ser brevemente ocupado polas tropas romanesas entre 1941 e 1944 durante a segunda guerra mundial, Khotyn reincorporouse á URSS como parte da RSS de Ucraína en 1944, ata que a propia Ucraína declarou a súa independencia en 1991.

Véxase tamén
------------

### Ligazóns externas

* Información sobre o castelo de Khotin *(en inglés)*

|  |  |
| --- | --- |
| Control de autoridades | 
* Wd: Q45883
* GeoNames: 706244
* NKC: ge322178

 |
sólido de Xuliano o Apóstata, da ceca de Sirmium

**Sirmium**, a actual Sremska Mitrovica en Serbia, foi unha importante cidade de Panonia durante o Imperio romano. A actual rexión serbia e croata de Sirmia toma o seu nome desta cidade.

Historia
--------

Sirmium é unha das cidades máis antigas de Europa: os máis antigos restos dunha comunidade humana organizada nesta localización foron datados pola Arqueoloxía sobre o -5000. Cando os romanos conquistaron a cidade no século –I, Sirmium xa era unha cidade de longa tradición.

Durante o século I da nosa era, Sirmium adquiriu o status de colonia de Roma e converteuse nun posto militar estratéxico na provincia romana de Panonia. As expedicións militares dos emperadores Traxano, Marco Aurelio e Claudio II no centro e leste de Europa foron preparadas en Sirmium.

En 103, a Panonia foi dividida en Panonia Superior e Inferior, e Sirmium converteuse no capital desta última. En 296, Diocleciano estableceu unha nova subdivisión territorial de Panonia, partíndoa en catro provincias (*Pannonia Prima, Pannonia Valeria, Pannonia Savia* e *Pannonia Secunda*); Sirmium foi capital da *Pannonia Secunda*.

En 293, trala instauración da Tetrarquía, o Imperio romano pasou a estar dividido en catro partes, e Sirmium foi elixida como unha das catro capitais, ao mesmo nivel que Augusta Treverorum, Mediolanum e Nicomedia. Foi a capital do emperador Galerio e, trala creación da prefectura do pretorio en 318, Sirmium pasou a ser a capital da prefectura do Illyricum. En 379 a prefectura do Illyricum dividiuse en dous, oriental e occidental. Esta última, incluíndo a Sirmium, foi englobada na prefectura de Italia, mentres que a parte oriental mantivo a súa autonomía con capital en Tesalónica.

Coa chegada do cristianismo, a cidade converteuse nun importante centro de evanxelización e cabeza da diocese de Sirmium. Foi sede de cinco concilios diferentes.

En época romana, Sirmium tiña un palacio imperial, un circo, unha ceca, un anfiteatro, un teatro e unhas impresionantes termas.

A finais do século IV Sirmium foi conquistada polos visigodos, e despois anexada ao Imperio Romano de Oriente. Os hunos tomárona en 441 e desde aquel momento foi pasando a mans de diversos pobos bárbaros, como ostrogodos e xépidos (destes últimos foi temporalmente capital).

En 567 Sirmium incorporouse de novo ao Imperio Romano de Oriente, pero finalmente foi conquistada e destruída polos ávaros en 582.

Nas inmediacións da cidade librouse en 1167 a batalla de Sirmium.

Personaxes ilustres
-------------------

Seis emperadores romanos naceron na cidade de Sirmium ou nas súas proximidades:

* Decio (249-251)
* Aureliano (270-275)
* Marco Aurelio (276-282)
* Maximiano (285-310)
* Constancio II (337-361)
* Graciano (367-383)

O último emperador do Imperio romano unido, Teodosio I (378-395), foi proclamado en Sirmium. Tamén os usurpadores Inxenuo e Regaliano proclamáranse emperadores aquí (260), e outros moitos morreron nela.

|  |  |
| --- | --- |
| Control de autoridades | 
* Wd: Q833060
* WorldCat
* VIAF: 267016150
* EBID: ID
* GEC: 0062949
* GeoNames: 3190103
* GND: 4101044-9
* LCCN: n85376154
* Pleiades: 207447
* Trismegistos: 19940

 |
Coordenadas: 37°35′15″N 36°56′43″L﻿ / ﻿37.58750, -36.94528

Panorámica da cidade
**Maraş**, ou **Marash** (en turco *Kahramanmaraş*, 'Heroica Maraş'; en latín, *Germanicia Cesarea*) é unha cidade de Turquía, capital da provincia de Kahramanmaraş, na rexión de Anatolia Suroriental.

Xeografía
---------

A cidade está situada nunha chaira aos pés dos montes Tauros. 

A 568 msnm, o municipio ocupa unha superifie de 3,02 km². No ano 2020 contaba cunha poboación de 1 154 102 habitantes, polo que a súa densidade de poboación nese ano era de 382,15 hab./km².

A rexión onde se encontra é coñecida pola súa produción de *salep*, unha fariña feita de tubérculos secos de orquídeas, e o seu típico xeado.

Historia
--------

Kahramanmaraş foi fundada como unha cidade-Estado hitita contra o ano 1000 a.C. Máis tarde a cidade chamouse *Germanicia Cesarea*, na época dos Imperios romano e bizantino (en grego Γερμανίκεια, *Germaníkeia*).

Antes de 1973, Kahranmanmaraş era coñecida como Maraş ou Marash. Non obtivo o seu nome actual até o 7 de outubro de 1973, cando a Grande Asemblea Nacional de Turquía engadiu "Kahraman" ao nome. A adición de "Kahraman" ("heroica" en turco) foi en conmemoración da vitoria contra a Lexión francesa de Armenia durante a batalla de Maraş, na Guerra da Independencia Turca. Despois da guerra, Maraş tamén recibiu a Medalla turca da Independencia, dada á cidade por accións como o incidente do imán Sütçü.

En decembro de 1978, en Kahramanmaraş tivo lugar un masacre de esquerdistas alevís (*aleviler* en turco), grupo etnorrelixioso islámico xiíta, heterodoxo e sincrético. Un grupo de ultranacionalistas, os *Lobos Grises*, incitaron á violencia que deixou máis de mil mortos. O incidente tivo importancia clave na decisión do goberno turco de declarar a lei marcial, e o seguiente golpe militar do 12 de setembro de 1980.

O 6 de febreiro de 2023 a provincia de Kahramanmaraş foi o epicentro dun sismo de magnitude 7,8 duns trinta segundos de duración, arredor das catro da mañá e dezasete minutos, hora local (2h 17m, hora galega).

Notas
-----

1. ↑  Mourenza, Andrés (2023-02-06). "Más de 500 muertos en Turquía y Siria tras un terremoto de magnitud 7,8". *El País* (en castelán). Consultado o 2023-02-06.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Maraş*** |

|  |  |
| --- | --- |
| Control de autoridades | 
* Wd: Q134703
* WorldCat
* VIAF: 136174559
* EBID: ID
* GeoNames: 310859
* GND: 4372522-3
* LCCN: n90691771
* MusicBrainz: ID

 |
Teatro romano de Nicea
**Nicea** é unha antiga cidade de Bitinia, en Asia Menor, na beira do lago Iznik, fundada por Antígono Monoftalmo c. 316 a.C. co nome de Antigonia. Na época romana converteuse nun dos principais centros culturais da zona. Foi un próspero enclave comercial emprazado no camiño de Constantinopla. En 1078 foi tomada polos turcos selxúcidas e pasou a ser capital do sultanato do Rum. Volveu a mans dos cristiáns en 1097, converténdose en capital do Imperio Bizantino (1204-1261) durante a ocupación de Constantinopla polos cruzados. Desde 1331 é a actual cidade turca de **Iznik**, provincia de Bursa.

Nela celebráronse dous concilios: Concilio de Nicea I e Concilio de Nicea II

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nicea Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q739037
* WorldCat
* VIAF: 131371015
* BNF: 11961918w
* DARE: 21212
* GND: 4075415-7
* LCCN: n82075688
* Orthodox Encyclopedia: 2565344
* Pleiades: 511268
* Treccani: nicea

 |
Coordenadas: 36°22′42″N 33°55′34″L﻿ / ﻿36.37833, -33.92611

Vista panorámica da cidade
**Silifke** (en grego: Σελεύκεια, *Seleúkeia*; en latín: *Seleucia ad Calycadnum*) é unha cidade e distrito de Turquía situada nas beiras do río Göksu, no centro-sur da provincia de Mersin, na rexión do Mediterráneo.

Xeografía
---------

O distrito ocupa unha extensión de 2 571,84 km2 e, no ano 2012, tiña unha poboación de 114 238 habitantes, polo que súa densidade de poboación, nese ano, era de 44 hab./km2

Historia
--------

Silifke chamábase na antigüidade *Seleúkeia* (grego) e *Seleucia ad Calycadnum* (latín). Foi citada en ocasións por autores clásicos como *Seleucia Cilicia*, *Seleucia Isauria*, *Seleucia Trachea* ou *Seleucia Tracheotis*

Foi fundada no século III a.C. por Seleuco I Nicátor, un dos xenerais de Alexandre Magno, co nome de **Seleucia**.

A cidade, que tiña unha poboación abundante en tempos de Estrabón, foi o berce dos filósofos peripatéticos Ateneo o Mecánico e Xenarco.

* Provincias turcas da rexión do MediterráneoProvincias turcas da rexión do Mediterráneo
* Localización de Silifke na provincia de MersinLocalización de Silifke na provincia de Mersin
* O río Göksu en SilifkeO río Göksu en Silifke
* Murallas do castelo de SilifkeMurallas do castelo de Silifke
* Bar nas proximidades do castelo de SilifkeBar nas proximidades do castelo de Silifke

Notas
-----

1. ↑  Chisholm, Hugh, ed. (1911): "Seleucia". Na *Encyclopædia Britannica*. Vol. 24 (11ª ed.). Cambridge University Press, páx. 603.
2. ↑  Mª Paz de Hoz García-Bellido (2003): *Estrabón. Geografia. Libros XI-XIV*. (Libro XIV,5,4, páx. 562, nota 270). Madrid: Gredos. ISBN 978-84-2492-373-0.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Silifke*** |

### Ligazóns externas

* Guía e fotos de Silifke *(en inglés)*.

|  |  |
| --- | --- |
| Control de autoridades | 
* Wd: Q650630
* WorldCat
* VIAF: 144098606
* BNF: 12650040r
* DARE: 21406
* EBID: ID
* GeoNames: 300808
* GND: 4273285-2
* LCCN: no94010545
* OSM: 1442334
* Pleiades: 648771
* SUDOC: 05057552X

 |
|  |
| --- |
| **Concello de Gotemburgo***Göteborgs kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | VästergötlandBohuslän |
| **Condado** | Västra Götaland |
| **Capital** | Gotemburgo |
| **Área e poboación** |
| **Poboación** | 589 383 habitantes |
| **Censo** | 2022 |
| **Área** | 1 025,32 km² |
| **Densidade** | 1 316,06 hab./km² |
| **Mapa** |
|  |
|
| **Outros datos** |
| **Web** | goteborg.se |

**Gotemburgo** é un municipio sueco (*kommun*) do condado de Västra Götaland. A súa capital é a cidade de Gotemburgo.

A zona oriental do concello ten un leito rochoso moi agrietado que forma unha paisaxe de fisuras con con alturas en forma de zócolo con vales entre elas. Cara a costa os vales fanse máis anchos e nalgunha partes fórmanse chairas. Gotemburgo é a segunda cidade industria máis de Suecia tras Estocolmo. Ademais, o municipio é tamén unha importante área comercial e navieira, e hai un amplo sector de educación e investigación.

Tras a fundación do concello no ano 1971 a poboación disminuíu fortemente durante o seguinte decenio. Posteriormente a tendencia ten sido positiva.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-08-12.
**Sluck** (en belaruso: *Слуцк*; en ruso: *Слуцк*; en polaco: *Słuck*, en lituano: *Sluckas*) é unha vila de Belarús situada á beira do río Sluč, a 105 km ao sur de Minsk. En 2010 a súa poboación era de 61.400 habitantes. A vila é o centro administrativo do distrito homónimo, pertencente á rexión de Minsk.

Historia
--------

As primeiras mencións da vila datan de 1116, cando era parte do ducado de Turaŭ e Pinsk, mais en 1160 pasou a ser a capital dun ducado separado. A partir dos comezos do século XIV pasou a pertencer ao Gran Ducado de Lituania, e o seu territorio estaba controlado polas familias Olelkovich e Radziwiłł, que fixeron da vila un centro da Igrexa reformada polaca.

Logo da segunda partición de Polonia en 1793, a vila pasou a formar parte do Imperio Ruso. Foi ocupada polo Imperio Alemán en 1918 e pola Segunda República de Polonia entre 1919 e 1920 durante a guerra polaco-soviética.

|  |  |
| --- | --- |
| Control de autoridades | 
* Wd: Q201243
* WorldCat
* VIAF: 136125351
* BRE: 3838669
* EBID: ID
* FAST: 1236777
* GeoNames: 621741
* GND: 4435559-2
* LCCN: n86059714
* NKC: ge582394
* OSM: 6722597

 |
**Provincia di Messina**|  |
|  |
| **País** |  Italia |
| **Rexión** |  Sicilia |
| **Capital** | Messina |
| **Área** | 3.247 km² |
| **Poboación** | 654.601 (2008) |
| **Densidade** | 201,6 hab/km² |
| **Municipios** | 108 |
| **Matrícula** | ME |
| **Código postal** | 98000-98100 |
| **Prefixo telf.** | 090, 0941, 0942 |
| **Presidente** | Giovanni Ricevuto (Popolo della libertà) 16.06.2008 |
|  |
| Situación da Provincia de Messina en Italia |

**Messina** (en lingua siciliana **Missina**) é unha provincia da rexión de Sicilia, en Italia. A súa capital é a cidade de Messina.

Ten unha área de 3.247 km2, e unha poboación de 661.708 habitantes (2001). Hai 108 municipios na provincia.

Limita polo norte co Mar Tirreno (co Golfo de Patti e de Milazzo e a illa Eolie), polo leste co Mar Xónico e o Estreito de Messina, que separa Sicilia do continente, polo sur coas provincias de Catania e Enna, e polo oeste coa provincia de Palermo.

Á parte da capital, outras cidades destacadas son Barcellona Pozzo di Gotto, Milazzo, as Illas Eolias, Tindari, Taormina e Capo d'Orlando.

Foi a cidade de partida dos almogávares en 1302.

Véxase tamén
------------

### Ligazóns externas

* Provincia di Messina

|  |  |
| --- | --- |
| Control de autoridades | 
* Wd: Q16208
* BNF: 11958895j
* GeoNames: 2524169
* WorldCat
* LCCN: n80113658
* MusicBrainz: ID
* OSM: 39374
* TGN: 7003157

 |
Coordenadas: 41°38′N 6°54′O﻿ / ﻿41.63, -6.90

Localizacióm da subrexión de Terras de Tras os Montes.
As **Terras de Tras os Montes** (en portugués, **Terras de Trás-os-Montes**) son unha subrexión (ou comunidade intermunicipal) da Rexión Norte de Portugal —unha rexión estatística de nivel III (NUTS III)— coordinada pola Comisión de Coordinación e Desenvolvemento Rexional da Rexión Norte de Portugal.

Xeografía
---------

As Terras de Tras os Montes comprenden gran parte do distrito de Braganza, cidade na que está situada a sede da comunidade intermunicipal.

A subrexión limita ao oeste coa subrexión do Alto Tâmega, ao norte e ao leste con España (Galicia e Castela e León respectivamente) e ao sur coa subrexión do Douro.

Abarca unha superficier de 5 543,61 km². No ano 2011 a súa poboación era de 117 527 habitantes, polo que a súa densidade de poboación nese ano era de 21,2 hab./km².

Municipios
----------

Os concellos que integran as Terras de Tras os Montes son:

* Alfândega da Fé
* Braganza
* Macedo de Cavaleiros
* Miranda do Douro
* Mirandela
* Mogadouro
* Vila Flor
* Vimioso
* Vinhais

Notas
-----

1. ↑  "Statutes CIM Terras de Trás-os-Montes". Arquivado dende o orixinal o 19-08-2014. Consultado o 29-07-2018.
2. ↑  "Direção-Geral do Território". Arquivado dende o orixinal o 29-09-2014. Consultado o 29-07-2018.
3. ↑  "Resident population (No.) by Place of residence and Sex; Decennial Data reference period". INE - Instituto Nacional de Estatística. 2011.

Véxase tamén
------------

### Outros artigos

* Alto Trás-os-Montes
* Distrito de Braganza
* Tras os Montes e Alto Douro
|  |  |
| --- | --- |
|  | Este artigo amosa escritos coreanos. Sen o soporte axeitado, o texto pode mostrar símbolos sen sentido, coma caixas, marcas e outros. |

**Corea**, chamada **Daehanminguk** (en coreano: 대한민국) en Corea do Sur e **Joseon** (en coreano: 조선) en Corea do Norte, é unha entidade xeográfica e cultural dividida en dous estados, Corea do Norte e Corea do Sur. Estes dous países xurdiron despois da Guerra de Corea, entre 1950 e 1953.

Ocupa a península de Corea, limitando coa China polo norte, uns poucos quilómetros con Rusia (Siberia), e o resto co mar, polo sur co Mar da China e polo norte co Mar do Xapón. Ademais da península, Corea conta cunhas 3200 illas. A cadea montañosa de Taebaeksan corre ao longo da costa oriental, onde as grandes ondas do mar do Xapón esculpiron enormes cantís e illotes rochosos. As ladeiras do sur e do oeste presentan un relevo suave, que forma chairas e unha multitude de pequenas illas con pequenas calas. O cume máis alto é a montaña Baekdusan, en Corea do Norte, que se eleva 2744 msnm, na fronteira setentrional que linda coa China.

Véxase tamén
------------

### Outros artigos

* Tres reinos de Corea
* Gastronomía de Corea

|  |  |
| --- | --- |
| Control de autoridades | 
* Wd: Q18097
* WorldCat
* VIAF: 155862313
* BNE: XX452209
* BNF: 11938541c
* BRE: 2096720
* EBID: ID
* GND: 4032466-7
* HDS: 003416
* LCCN: n79109033
* NDL: 00573679
* NKC: ge128502
* SUDOC: 094543151

 |

|  |  |
| --- | --- |
| Identificadores | 
* MeSH: D007723

 |
Coordenadas: 52°24′29″N 1°30′38″O﻿ / ﻿52.40806, -1.51056

**Coventry** é unha cidade do centro de Gran Bretaña, situada a 153 km ao noroeste de Londres e a 30 km ó leste de Birmingham, cunha poboación no 2001 de 303.475 habitantes.

Ruínas da catedral de Coventry.

Historia
--------

### Bombardeo de Coventry

Coventry foi unha das cidades que tivo que ser "sacrificada" polos ingleses na segunda guerra mundial, debido a que xusto antes do bombardeo a esa cidade descifraran o código enigma dos nazis e interceptaran unha comunicación do Eixe onde se dicía que se ía bombardear a cidade. Logo Churchill tivo que tomar a decisión de evacuar ou non Coventry. Se se evacuaba a cidade os nazis sospeitarían que se descifrara o código enigma, e comprometeríase a vantaxe na guerra.

Finalmente, Coventry foi bombardeada masivamente polos avións da Luftwaffe, (cerca de 500 bombardeiros) o 14 de novembro de 1940. A cidade foi case totalmente destruída. O ministro nazi de Propaganda, Goebbels, chegou a propor un novo termo, "coventrizar", para referirse a eses bombardeos masivos. Só algúns menores foran evacuados, baixo o pretexto de saída de vacacións.

Tamén houbo bombardeos en Liverpool, Plymouth, Bristol e Southampton.

A catedral de Coventry foi deixada como a deixou o bombardeo: non quedan máis que unhas columnas e algo das súas murallas. Xunto aos restos da antiga catedral edificouse unha nova catedral, a cuxa inauguración, que tivo lugar en 1962 e como símbolo de reconciliación, asistiu o chanceler alemán.

Polo seu valor simbólico, nas proximidades da Catedral, plantáronse unha serie de olmos, iniciativa que patrocinou a artista Yoko Ono.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Coventry*** |

### Ligazóns externas

* Páxina oficial de Coventry *(en inglés)*

|  |  |
| --- | --- |
| Control de autoridades | 
* Wd: Q6225
* WorldCat
* VIAF: 144256353
* BRE: 2076724
* EBID: ID
* GEC: 0226456
* GeoNames: 2652221
* GND: 4010659-7
* ISNI: 0000 0001 0387 2558
* LCCN: n81071238
* MusicBrainz: ID
* NKC: xx0046508
* Theatricalia: 352
* WOEID: 17044

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Leicester** é unha cidade de Inglaterra, capital do condado de Leicestershire, e unha das cidades máis importantes da provincia das Midlands do Leste. A súa poboación é de 305.700 habitantes (441.213 no total da súa área urbana), o que significa que é a 10ª cidade máis grande do Reino Unido.

Conserva salientables ruínas da época romana, cando o pobo se chamaba *Ratae Corieltauvorum*. Na idade Media foi unha das 5 cidades fortificadas polos dinamarqueses no Danelaw. Nos seguintes séculos foi un centro de comercio local. Coa revolución industrial chegou o ferrocarril e o crecemento. Actualmente é unha das cidades inglesas cunha maior presenza de minorías étnicas, por mor da inmigración de xente do sur de Asia.

Un dos seus reclamos turísticos máis importantes é o National Space Centre, no cal expóñense diversos vehículos espaciais.

Cultura
-------

### Música

O baixista de Queen, John Deacon, naceu en Leicester o 19 de agosto de 1951.

### Deporte

O Leicester City F.C. xogou máis de 40 tempadas na Premier League inglesa de fútbol, sendo campión na tempada 2015/2016 a mans de Claudio Ranieri e sendo subcampión na antiga First Division en 1928/29. Tamén foi finalista da Copa FA en 1949, 1961, 1963 e 1969. Na tempada 2015-16 proclamouse campión da Premier League (o 2 de maio de 2016 despois de sacar 7 puntos ao Tottenham a falta de dúas xornadas), maior fito logrado pola institución en máis de cen anos e o primeiro título da máxima categoría en toda a súa historia.

O Leicestershire County Cricket Club, un dos 18 clubs de primeira clase de crícket, ten a súa sede en Leicester.

Notas
-----

1. ↑  "Leicester City win Premier League title after Tottenham draw at Chelsea". *BBC* (en inglés). 2 de maio de 2016.

Véxase tamén
------------

### Outros artigos

* Leicester Tigers
* Welford Road Stadium

### Ligazóns externas

* Goberno local de Leicester *(en inglés)*

|  |  |
| --- | --- |
| Control de autoridades | 
* Wd: Q83065
* WorldCat
* VIAF: 127852195
* BRE: 5298125
* EBID: ID
* GEC: 0036852
* GeoNames: 2644668
* GND: 4111242-8
* LCCN: n81076872
* MusicBrainz: ID
* NKC: ge391168
* TGN: 7010948
* Treccani: leicester
* WOEID: 26062

 |
Coordenadas: 52°05′24″N 1°01′26″O﻿ / ﻿52.090, -1.024

**Silverstone** é unha vila e parroquia civil en Northamptonshire, Inglaterra. Está a 6´4 km. de Towcester pola A43 a antiga estrada principal, e a 16 km. pola autoestrada M1. A A43 circunvala a vila polo sur-este, entre o pobo e o circuíto de carreiras.

Historia
--------

Na Idade Media, o comercio da aldea baseabase na madeira do bosque Whittlewoos nos arredores da vila. O comercio da madeira chega ata os nosos días.

No lado norte da igrexa parroquial atópanse os restos medievais de estanques para peixes.

Igrexa parroquial
-----------------

 Igrexa de San de Michael
Silverstone tiña unha capela do 1200. Ao redor de 1780 o edificio medieval foi substituído por un de arquitectura xeorxiana. Toda a igrexa foi demolida na década de 1880 e substituído pola actual igrexa parroquial de Saint Michael, que é de arquitectura neogótica o edificio deseñado por James Piers St Aubyn e completado en 1884 Pevsner e Cherry.

Instalacións
------------

O pobo conta cunha Pub, o White Horse Inn.

A 1 Km. ao sur da vila esta o Circuíto de Silverstone, unha antiga base de bombardeiros da Royal Air Force da segunda guerra mundial e agora sede tradicional do Gran Premio do Reino Unido, a carreira de Fórmula 1 que atrae a máis de 300.000 visitantes cada ano.

Notas
-----

1. ↑  "St Michael, Silverstone". *A Church Near You*. The Church of England. Consultado o 15 October 2010.

Véxase tamén
------------

### Bibliografía

* Pevsner, Nikolaus; Cherry, Bridget (1973). *The Buildings of England: Northamptonshire*. Harmondsworth: Penguin Books. p. 404.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Silverstone*** |

|  |  |
| --- | --- |
| Control de autoridades | 
* Wd: Q339226
* GeoNames: 2637827
* MusicBrainz: ID
* OSM: 1639880
* WOEID: 34841

 |
Coordenadas: 52°27′27″N 2°08′52″O﻿ / ﻿52.4575, -2.1479

Rúa Foster, Stourbridge
**Stourbridge** é unha localidade pertencente á cidade metropolitana de Dudley, no condado das Midlands Occidentais, Inglaterra. Historicamente parte de Worcestershire, Stourbridge foi un centro importante na fabricación de vidro, e na actualidade inclúe os suburbios de Amblecote, Lye, Norton, Oldswinford, Pedmore, Wollaston, Wollescote e Wordsley. A lingua oficial dentro da localidade é o inglés.

A poboación, tal e como rexistrou o censo de 2001 do Reino Unido, era de 55.480, incrementando a 63.298 no censo de 2011.

Notas
-----

1. ↑  Office for National Statistics. "Census 2001: Urban Areas: Table KS01: Usual Resident Population" (en inglés). Consultado o 26 de agosto de 2009.
2. ↑  "About Margot James" (en inglés). Margot James - Member of Parliament for Stourbridge. Arquivado dende o orixinal o 25 de outubro de 2016. Consultado o 4 de marzo de 2012.

|  |  |
| --- | --- |
| Control de autoridades | 
* Wd: Q661707
* WorldCat
* VIAF: 138502976
* GeoNames: 2636769
* GND: 4249160-5
* LCCN: n89663902
* MusicBrainz: ID

 |
Coordenadas: 54°19′N 2°45′O﻿ / ﻿54.317, -2.750

**Kendal** é unha antiga cidade e unha parroquia civil situada no sur do condado de Cumbria, en Inglaterra.

Xeografía
---------

Kendal en Reino Unido  
Kendal**Kendal**Localización de Kendal no Reino Unido
Panorámica de Kendal.
Kendal encóntrase nas beiras do río Kent do cal toma en parte o seu nome (*Kent-Dale* significa val do río Kent). Respecto ao nome, outros autores[*quen?*] din que ten unha orixe celta cuxo significado sería o de "val brillante".

Cunha poboación de 28 586 habitantes en 2011, Kendal foi elixida como o mellor lugar para vivir de Inglaterra tras un longo estudo de oito anos emprendido pola Universidade de Strathclyde[].

Hoxe en día, Kendal é coñecida principalmente como centro de turismo e como a cidade de orixe do "*Kendal mint cake*" (torta mint). 

Os seus edificios construídos principalmente coa pedra calcaria gris da comarca déronlle o sobrenome de "*the Auld Grey Town*".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kendal Modificar a ligazón no Wikidata*** |

### Lihazóns externas

* Kendal en *visitcumbria.com* *(en inglés)*.
* Kendal en *english-lakes.com* *(en inglés)*.

|  |  |
| --- | --- |
| Control de autoridades | 
* Wd: Q994575
* WorldCat
* VIAF: 130238328
* EBID: ID
* GeoNames: 2645826
* LCCN: n84154689
* MusicBrainz: ID
* NKC: ge457147
* OSM: 8292370
* WOEID: 24769

 |